
Varsling om udskrivning, da du har opbrugt dine prøveforsøg i modulet XX
Aalborg Universitet (herefter AAU) sender dig dette brev for at gøre dig opmærksom på, at du har opbrugt dine prøveforsøg i modulet ”XXX”. 
AAU har på den baggrund rejst en sag om mulig udmeldelse af dig fra universitetet, idet du ikke længere opfylder betingelserne for at være indskrevet som studerende.
Du har mulighed for at komme med dine bemærkninger til sagen, inden AAU træffer afgørelse om udmeldelse.
Du kan kun fortsætte din uddannelse, hvis du søger om og modtager dispensation til yderligere prøveforsøg.

Dispensation
Du har mulighed for at søge om dispensation til et yderligere prøveforsøg. Hvis du søger om og modtager dispensation, vil du ikke blive udmeldt af universitetet.
Studienævnet kan give dispensation, hvis der foreligger usædvanlige forhold. Usædvanlige forhold kan f.eks. være egen sygdom, sygdom i nærmeste familie eller andre personlige, usædvanlige forhold. Spørgsmålet om studieegnethed kan ikke indgå i vurderingen.  
Du bede være opmærksom på, at de usædvanlige forhold som udgangspunkt skal være dokumenterede og relatere sig til de opbrugte prøveforsøg for at være dispensationsgivende.
Hvis du ønsker at søge om dispensation, skal du sende dispensationsansøgning inkl. dokumentation til Studienævn for XX på xxx@xxx.dk hurtigst muligt og senest den [14 dages frist].
Hvis studienævnet godkender din dispensationsansøgning, vil du kunne fortsætte på uddannelsen.
Hvis studienævnet ikke godkender din dispensationsansøgning, vil der efterfølgende blive truffet afgørelse om udmeldelse, og du vil i givet fald blive udmeldt af AAU 14 dage efter, at du er meddelt afslaget.

Partshøring
Du har mulighed for at afgive dine bemærkninger, herunder gøre opmærksom på faktiske eller retlige forhold, der efter din opfattelse har betydning for sagen, inden AAU træffer afgørelse om udmeldelse.

Bemærkningerne skal sendes til studienævnet på XX hurtigst muligt og senest den [14 dages frist].
En ansøgning om dispensation fra beståelseskravet vil også indgå i vurderingen af udmeldelsessagen.

Du bedes være opmærksom på, at sagen vil blive afgjort på det foreliggende grundlag, hvis AAU ikke modtager en dispensationsansøgning og/eller dine bemærkninger til sagen inden fristens udløb. Det betyder, at AAU træffer afgørelse om, at du udmeldes af AAU pr. [dato].


Retsgrundlag
§ 4 i bekendtgørelse nr. nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen). Kan findes her.

§ 55, nr. 3, i bekendtgørelse nr. 288 af 17. februar 2026 om adgang til universitetsuddannelser tilrettelagt på heltid og erhvervskandidatuddannelser (universitetsadgangsbekendtgørelsen). Kan findes her.

§ 39, nr. 3, i bekendtgørelse nr. 310 af 18. februar 2026 om adgang til professions- og erhvervsrettede videregående uddannelser tilrettelagt på heltid (adgangsbekendtgørelsen). Kan findes her.

Har du spørgsmål, eller ønsker du yderligere information, er du velkommen til at kontakte mig.


Med venlig hilsen

